Publication: Magyar Közlöny
Issue: MK-1998-74 (Year: 1998, Number: 74)
Era: 1990-2004
Section: a 41/1997. (V. 28.) FM rendelethez
Paragraph Index: 1881

(1) A részleges községi zárlat alatt álló terület nem fertőzött helyéről sertést azonnali levágás céljából, a községi zárlat alatt álló vagy a zárlat alatt nem álló községrészben levő vágóhídra, a hatósági állatorvos engedélyével és az állomás jóváhagyásával szabad kivinni. Teljes vagy részleges községi zárlat alatt álló területről, a megyén belül más község vágóhídjára történő sertéskivitelhez az állomás engedélye szükséges. A megyén kívüli vágóhídra történő sertéskivitelt a minisztérium hozzájárulásával engedélyezheti az állomás. Ebben az esetben a két megyei állomásnak összehangoltan és ellenjegyzéssel kell meghozni a szállításra és a vágásra vonatkozó intézkedéseket.

Source: https://magyarkozlony.hu/hivatalos-lapok/8e8b9eefa86b3a590f1a2469890b45a884aa0c50/dokumentumok/f19f2ab5b8d4b4c7f4cda063005dbf4fd0ae31c1/letoltes